#রামপুরহাট: ব্যস্ত জনবহুল শহর। অথচ শহরের রাস্তায় একটিও শৌচালয় নেই। ছবিটা বীরভূমের রামপুরহাট শহরের। দেশজুড়ে চলছে নরেন্দ্র মোদির স্বচ্ছ ভারত অভিযান। রাজ্য সরকারের মিশন নির্মল বাংলা প্রকল্পেও বরাদ্দ হয়েছে কোটি টাকা। রামপুরহাট শহরকে গ্রিন সিটি তৈরির পরিকল্পনাও নেওয়া হয়েছে। সেখানে শৌচালয় না থাকায় শহরের সর্বত্র তৈরি হচ্ছে দূষিত পরিবেশ। সমস্যা মিটবে শীঘ্রই, আশ্বাস দিয়েছেন রামপুরহাটের পুরপ্রধান।